27 weermaglede geskors oor bewerings van korrupsieArgieffoto Brig.genl. Xolani Mabanga, die weermagwoordvoerder, het gesê die geskorste lede sluit 19 soldate en agt burgerlikes in. “Die hoof van die weermag, genl. Solly Shoke, het hierdie 27 lede, wat by die weermagondersteuningsbasis in Limpopo werk, op verpligte verlof geplaas terwyl ŉ ondersoek na bewerings van bedrog en korrupsie by die basis gedoen word,” het Mabanga gesê. Hy het gesê die weermag sal voortgaan om bedrog en korrupsie in sy geledere uit te roei. Mabanga het nie onmiddellik meer besonderhede rondom die bewerings bekendgemaak nie.